Цкъа «Нохчий гастроном» оалача тикан хьалхашка гIолла тIехвоалаш вар со. Ха чIоагIа во эттаяр. Тика чу кхачах хьаэца хIама дацар, базар тIара дулх эца хала хулар, шекар, чай яха дешаш цхьаболча наха наггахьа мара хазацар. Маькха айтте латташ йIаьха аргIаш хулар, цхьа тамаш йолча хIаманга хьажа баьхкача санна. Ювцача тикан еррига уйче кизгех яь яр, дIачухьежача чу мел дола хIама а гуш. Делкъийна дIакъувлар из болхлоша, шоашта хIама даар духьа. ТIехвоалаш, керда фуд-хьогI укх чу аьнна, дIачухьежар со. Чухьнахьа хIама эца баьхкача нахах цхьа саг мара вацар. Вожаш цу чу болх беш бола нах бар. Из цхьа саг Боков Ахьмад вар. Корах дIачухьежа со бIаргавайча, согахьа «хьачувола» яхача кепе кулг лостадир йоазонхочо, цул тIехьагIа тика чу латтача мехкарех цаI хьа а йийха, сона ниI хьаелла аьлар. Бакъда аз, хIама эшац сона, аьнна, кулг лостадир, тика хьа ца еллийта дагахьа. Кхыча дешашца аьлча, Боков массанахьа вовзаш а, везаш а, наха цунга ладувгIаш а саг вар. ДагадоагIа Наурерча набахта лаьца боахкача наха хьалхашка цо къамаьл мишта дир а мел боккхача безамца лийца боахкача наха цунга ладувгIар а. Цу сарахьа царна хьалхашка шоай йоазошдешааиллешдахаабаьхкабарйоазонхойСулаевМухьмад, БоковАхьмад, ХамхоевАхьмад, иллиалархоДагаевВалид. Царцанийсвеннаварсоа.